Destyds het die Mededingingstribunaal die oorname goedgekeur, maar gesê sy voorwaardes vir die vergroting van die bemagtigingsbelang moet teen 2021 nagekom word.
Die tribunaal het in Februarie 2021 in ’n verklaring gesê die voorwaardes moes aangepas word. Dit is omdat die uitbreking van die koronaviruspandemie veroorsaak het dat CCBSA nog nie die vereiste persentasie bemagtiging kon behaal waarop daar destyds ooreengekom is nie. Die groter geldelike inspuiting in die plaaslike bedryf is deel van die aangepaste voorwaardes.
Op sy beurt het Ratshefola gesê die bemagtigingstransaksie sal die oogmerke van alle belanghebbendes, van werkers en hul vakbonde tot aandeelhouers, onder ’n gemeenskaplike agenda saamsnoer. Die waarde van die transaksie is nie bekend gemaak nie, want CCBSA is nie ’n genoteerde maatskappy nie, maar Patel het dit in sy voorlegging as ’n “multimiljardrand-transaksie” bestempel.